થોડા મહિના પહેલા આ પિતા-પુત્રને એમના નિવાસ સ્થાને પ્રથમવાર મળવાનું થયું ત્યારે કાળની ક્રૂર ગતિનો અણસાર પણ શાનો હોય? આ જમાનામાં વિરલ કહેવાય એવી નિખાલસતા અને ૨૪ કેરેટનો સાહિત્યપ્રેમ જોઇને અત્યંત આનંદ થયેલો. વેબસાઈટનું કાર્ય શરુ રાખવાનો ધનંજયભાઈનો સંકલ્પ એમના પુત્રપ્રેમ અને ગુજરાતીપ્રેમનો દ્યોતક છે. કદાચ આ રીતે એ મૃગેશભાઈને પોતાની સાથે અનુભવી શકશે અને અન્યથા અસહ્ય એવા શોકને હળવો કરી શકશે. પણ આ પ્રવૃત્તિ મારફતે મૃગેશભાઈએ પ્રગટાવેલી મશાલને જલતી રાખી ગુજરાતી સાહિત્યજગતને ઉજ્જવળ કરવાનું કાર્ય પણ થઇ શકશે એ મોટું આશ્વાસન છે. મૃગેશભાઈના જન્મદિવસે તેમનું પુણ્યસ્મરણ કરવા સાથે રીડગુજરાતીને શુભકામનાઓ.